Ewenny

Ewenny (walisisk: Ewenni) er en landsby og et samfunn ved elven Ewenny i Vale of Glamorgan i Wales. Ved folketellingen i 2021 hadde landsbyen en befolkning på 739 innbyggere.«Ewenny Community in Wales», City Popuation

Gjennom årene har landsbyen vokst til nabolandsbyen Corntown i en slik grad at det ikke lenger er en klar grense mellom de to. Den nærmeste byen av betydelig størrelse er Bridgend, 3,2 km unna. Corntown ligger innenfor samfunnet.

I 1987 ble scener fra Doctor Who-episoden Delta and the Bannermen filmet i nærheten av landsbyen.«Delta and the Bannermen», Doctor Who Location Guide

 Historie 
 Normannisk kloster og kirke 
Det hadde vært en eldre klostercelle på stedet for den keltiske kirken. Den er beskrevet i Liber Landavensis (Llandaff-boken) fra 1100-tallet som dedikert til Eguenni, en tidlig walisisk helgen.

Den normanniske kirken St. Michael ble bygget på 1100-tallet av en av de normanniske ridderne av Glamorgan, William de Londres. Hans sønn Maurice grunnla det tilstøtende benediktinerklosteret Ewenny Priory i 1141 da han ga kirken til klosteret St. Peter i Gloucester, sammen med kirkene St. Brides Major, St. Michael i Colwinston og herregården i Lampha. Ewenny Priory ble opprettet av normannere i 1141 på samme sted som den tidligere klostercellen og var uvanlig ved å ha omfattende militære forsvarsverk.Newman, John (1995): The Buildings of Wales: Glamorgan. London: Penguin Books. ISBN 978-0-140-71056-4; s. 343.

Landsbyen vokste rundt klosteret og kirken. Gjennom århundrene har klosteret blitt skadet, men likevel er det fortsatt bebodd av sine nåværende eiere, Turbervill-familien. Deler av klosteret ble omgjort til et privat hus av Edward Carne, en advokat og diplomat. Dette elisabethanske huset ble revet mellom 1803 og 1805 og erstattet av et georgiansk herskapshus, Ewenny Priory House, som ikke er åpent for publikum, men kan leies for brylluper og andre begivenheter.Cadw: «Ewenni Priory», Gov.wales«Ewenny Priory», Ewennypriory.co.uk Den tilhørende kirken er fortsatt i bruk i dag.«St Michael, Ewenny», The Church in Wales

 Keramikk 
Opptegnelser viser at keramikkindustrien har eksistert i området siden 1427. Dette er sannsynligvis fordi materialene som kreves for produksjon av keramikk er lett tilgjengelige i dette området, eksempelvis lokalt rødt steintøy, glasurmaterialer, stein til å bygge ovnene og kull til å fyre pottene i ovnene. Det har vært femten keramikkverksteder i Ewenny-området på et eller annet tidspunkt, alle små familiebedrifter.Jenkins, Caitlin: «A Potted History», Ewennypottery.com«Welsh Pottery - a handmade tradition», Janice Issitt Life & Style 3. februar 2017

Landsbyen er fortsatt hjemsted for Ewenny Pottery, grunnlagt i 1610 og det eldste fungerende keramikkverket i Wales.Godden, Geoffrey A. (21. mai 1987): Encyclopedia Of British Pottery And Porcelain Marks. Barrie & Jenkins. ISBN 0257657827. Virksomheten drives av etterkommerne av keramikkens opprinnelige grunnleggere, Jenkins-familien.«Ewenny Pottery», Ewennypottery.com Gavaghan, Bethany (2. juli 2023): «The oldest pottery in Wales that's been run by eight generations of the same family», WalesOnline

 Y Ladi Wen 
Ewenny er assosiert med Y Ladi Wen (walisisk for «den hvite damen»), en åpenbaring fra walisisk folkeminne. I 1909 registrerte Marie Trevelyan en rekke lokale beretninger som hevdet at en kvinne i hvitt kunne sees rundt i landsbyen. Figuren skal ha dukket opp enten mens hun vred hendene i fortvilelse, eller, mer vanlig, mens hun pekte eller veiledet folk til det samme, uforanderlige stedet.Trevelyan, Marie (1909): Folk-lore and Folk-stories of Wales. E. Stock. s. 198.

 Referanser 

 Eksterne lenker 

Beskrivelse av klosteret, Bridgend County Council
Lansbyens historie

Kategori:Landsbyer i Vale of Glamorgan